|  |  |  |  |
| --- | --- | --- | --- |
| ที่ มท 0808.2/วว |  | กระทรวงมหาดไทย  ถนนอัษฎางค์ กรุงเทพฯ ๑๐๒๐๐ |  |

 มิถุนายน 2564

**- สำเนาคู่ฉบับ -**

เรื่อง ข้อหารือและขอให้ทบทวนการปฏิบัติตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560

เรียน ผู้ว่าราชการจังหวัด ทุกจังหวัด

อ้างถึง หนังสือกระทรวงมหาดไทย ที่ มท 0808.2/ว 6782 ลงวันที่ 11 พฤศจิกายน 2563

สิ่งที่ส่งมาด้วย สำเนาหนังสือคณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ

สิ่งที่ส่งมาด้วย ด่วนที่สุด ที่ กค (กวจ) 0405.4/23141 ลงวันที่ 20 พฤษภาคม 2564

ตามที่กระทรวงมหาดไทยได้แจ้งผลการพิจารณาของคณะกรรมการวินิจฉัยปัญหา  
การจัดซื้อจัดจ้างและการบริหารพัสดุภาครัฐในประเด็นที่ 6 ว่า ตามระเบียบกระทรวงการคลังว่าด้วย  
การจัดซื้อจัดจ้างและการบริหารพัสดุภาครัฐ พ.ศ. 2560 ข้อ 176 กำหนดว่า คณะกรรมการตรวจรับพัสดุ  
ในงานจ้างก่อสร้าง มีหน้าที่ดังนี้ (1) ตรวจสอบคุณวุฒิของผู้ควบคุมงานก่อสร้างของผู้รับจ้างให้เป็นไป  
ตามกฎหมายว่าด้วยการควบคุมอาคาร กรณีนี้ผู้รับจ้างต้องนำเอกสารหลักฐานผู้ควบคุมงานก่อสร้าง  
ของผู้รับจ้างซึ่งเป็นผู้ได้รับใบอนุญาตเป็นผู้ประกอบวิชาชีพวิศวกรรมควบคุม สาขาวิศวกรรมโยธา  
ระดับสามัญสมาชิก ตามพระราชบัญญัติควบคุมอาคาร พ.ศ. 2522 และข้อบังคับสภาวิศวกร  
ว่าด้วยหลักเกณฑ์และคุณสมบัติของผู้ประกอบวิชาชีพวิศวกรรมควบคุมแต่ละระดับ สาขาวิศวกรรมโยธา  
พ.ศ. 2551 มาให้คณะกรรมการตรวจรับพัสดุในงานจ้างก่อสร้างตรวจสอบด้วย ความละเอียดตามหนังสือ  
ที่อ้างถึง นั้น

กระทรวงมหาดไทยขอเรียนว่า คณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐได้แจ้งว่า สภาวิศวกรมีความเห็นกรณีข้อหารือเกี่ยวกับหน้าที่ของคณะกรรมการตรวจรับพัสดุ  
ในงานจ้างก่อสร้างว่าอาจทำให้เกิดข้อโต้แย้ง และกีดกันการประกอบวิชาชีพวิศวกรรมควบคุมของผู้ประกอบวิชาชีพ ระดับภาคีวิศวกรพิเศษ ตามพระราชบัญญัติวิศวกร พ.ศ. 2542 จึงหารือและขอให้ทบทวนแนวทางปฏิบัติ  
ตามหนังสือคณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ ด่วนที่สุด ที่ กค (กวจ)0405.4/47773 ลงวันที่ 28 กันยายน 2563 เรื่อง ข้อหารือการปฏิบัติตามระเบียบกระทรวงการคลัง  
ว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 ซึ่งคณะกรรมการวินิจฉัยปัญหาการจัดซื้อ  
จัดจ้างและการบริหารพัสดุภาครัฐมีความเห็น ดังนี้

1. ตามพระราชบัญญัติควบคุมอาคาร พ.ศ. 2522 มาตรา 29 วรรคสอง บัญญัติให้  
ผู้ควบคุมงานจะเป็นบุคคลใดหรือเป็นเจ้าของอาคารก็ได้ เว้นแต่จะเป็นการต้องห้ามตามกฎหมายว่าด้วยวิชาชีพวิศวกรรมหรือกฎหมายว่าด้วยวิชาชีพสถาปัตยกรรม ซึ่งพระราชบัญญัติวิศวกร พ.ศ. 2542 มาตรา 11 บัญญัติประเภทของสมาชิกสภาวิศวกร เป็น 3 ประเภท ได้แก่ สมาชิกสามัญ สมาชิกวิสามัญ และสมาชิกกิตติมศักดิ์ กรณีผู้ได้รับใบอนุญาตประกอบวิชาชีพวิศวกรควบคุมแต่ละสาขามี 4 ระดับ คือ วุฒิวิศวกร สามัญวิศวกร

/ภาคี...

- 2 –

ภาคีวิศวกร และภาคีวิศวกรพิเศษ ตามที่บัญญัติไว้ในมาตรา 46 แห่งพระราชบัญญัติวิศวกร พ.ศ. 2542  
หากเข้าข่ายงาน ประเภท ขนาดงานวิศวกรรมควบคุมตามกฎกระทรวงกำหนด สาขาวิชาชีพวิศวกรรม  
และวิชาชีพวิศวกรรมควบคุม พ.ศ. 2550 ระดับใบอนุญาตประกอบวิชาชีพวิศวกรรมควบคุมของผู้ให้บริการวิชาชีพวิศวกรรมควบคุมต้องเป็นไปตามข้อบังคับสภาวิศวกรว่าด้วยหลักเกณฑ์และคุณสมบัติของผู้ประกอบวิชาชีพวิศวกรรมควบคุมแต่ละระดับ สาขาวิศวกรรมโยธา พ.ศ. 2551

2. ตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ  
พ.ศ. 2560 ตามข้อ 176 กำหนดว่า คณะกรรมการตรวจรับพัสดุในงานจ้างก่อสร้าง มีหน้าที่ดังนี้  
(1) ตรวจสอบคุณวุฒิของผู้ควบคุมงานก่อสร้างของผู้รับจ้างให้เป็นไปตามกฎหมายว่าด้วยการควบคุมอาคารดังนั้น จึงขอทบทวนข้อหารือตามหนังสือคณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ ด่วนที่สุด ที่ กค (กวจ) 0405.4/47773 ลงวันที่ 28 กันยายน 2563 เรื่อง ข้อหารือการปฏิบัติ  
ตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 ประเด็นที่ 6  
กรณีนี้ผู้รับจ้างต้องนำเอกสารหลักฐานผู้ควบคุมงานก่อสร้างของผู้รับจ้าง ซึ่งเป็นผู้ได้รับใบอนุญาต  
เป็นผู้ประกอบวิชาชีพวิศวกรรมควบคุม สาขาวิศวกรรมโยธา ตามพระราชบัญญัติควบคุมอาคาร พ.ศ. 2522 และข้อบังคับสภาวิศวกรว่าด้วยหลักเกณฑ์และคุณสมบัติของผู้ประกอบวิชาชีพวิศวกรรมควบคุมแต่ละระดับ สาขาวิศวกรรมโยธา พ.ศ. 2551 มาให้คณะกรรมการตรวจรับพัสดุในงานจ้างก่อสร้างตรวจสอบด้วย

รายละเอียดปรากฏตามสิ่งที่ส่งมาด้วย

จึงเรียนมาเพื่อทราบและแจ้งให้องค์กรปกครองส่วนท้องถิ่นถือเป็นแนวทางปฏิบัติต่อไป

ขอแสดงความนับถือ

กรมส่งเสริมการปกครองท้องถิ่น

สำนักบริหารการคลังท้องถิ่น

โทรศัพท์ 0-2241-9000 ต่อ 1522

โทรสาร 0-2241-9043

รอง ปมท. ..........................................

อสถ. ..................................................

รอง อสถ. ...........................................

ผอ.สน.คท. ……………………………………

ผอ.กง.จง. ...........................................

หน.ก. .................................................

หน.ง. ..................................................

จนท. ..................................................

พิมพ์/ทาน ..........................................

ผู้ประสานงาน : นายศุภสิทธิ์ ศรีเฉลียว 06 4015 4428

“องค์กรปกครองส่วนท้องถิ่นจัดบริการสาธารณะตามมาตรฐานไม่น้อยกว่าร้อยละ 70 ได้อย่างทั่วถึง

เพื่อให้ประชาชนมีคุณภาพชีวิตที่ดี ภายในปี 2565”